open-index/open-wikipedia-markdown huggingface dataset:
Kai-Uwe von Hassel

**Kai-Uwe von Hassel** (1913–1997) var en tysk konservativ politiker (CDU).

## Liv og virke
### Bakgrunn
Kai-Uwe von Hassels bestefar, generalløytnant Friedrich von Hassel (1833–1890), ble den 22. mars 1887 elevert til den prøyssiske adelsstand. Hans far Theodor von Hassel (1868–1935) var kaptein i Schutztruppe für Deutsch-Ostafrika. Etter at han hadde fullført sin aktive tjeneste, slo han seg til som plantasjeeier i den daværende tyske kolonien. 

I 1919 ble familien utvist fra Tysk Østafrika, etter at Tyskland tapte kolonien til britene. Etter abitur (artium) i Flensburg tok han landbruksvitenskapelig utdannelse, og reiste tilbake til kolonien som plantekjøpmann.

I 1939 ble han internert i Dar-es-Salaam og kort etter utvist til Tyskland. Deretter gjorde han tjeneste i hæren, til slutt med tjenestegrad løytnant, frem til han ble tatt som krigsfange.

### Politiker
Han begynte sin politiske karrière som borgermester i Glücksburg, og var fra 1954 til 1963 statsminister i Schleswig-Holstein, i denne egenskap også president for Forbundsrådet fra 1955 til 1956, fra 1963 til 1966 tysk forsvarsminister og fra 1966 til 1969 minister for fordrevne, flyktninger og krigsskadede. 

Han ble innvalgt første gang i Forbundsdagen i 1953 og valg som forbundsdagspresident fra 1969 til 1972.

Han var president for Den europeiske unionen av kristeligdemokrater fra 1973 til 1981, og fra 1977 til 1980 president for Europarådets parlamentariske forsamling. Fra 1979 til 1984 var han medlem av det første direkte valgte Europaparlamentet.

Kai-Uwe von Hassel var gift to ganger og hadde en sønn og en datter. Sønnen, *Oberleutnant zur See* Joachim von Hassel, omkom i 1970 da jagerflyet hans styrtet. 

Den 8. mai 1997 døde Kai-Uwe von Hassel av et hjerteinfarkt mens han deltok på utdelingen av Karlsprisen i Aachen til daværende president Roman Herzog.

## Referanser


## Eksterne lenker
* 
* 
* 
*
Flaggkvartermester

**Flaggkvartermester** var den høyeste underoffisersgraden i Sjøforsvaret frem til revisjonen i 1975. Graden tilsvarte stabssersjant i Hæren og Luftforsvaret. Distinksjonene var 2 brede galloner tilsvarende kvartermester.

Gradene kvartermester I klasse og flaggkvartermester opphørte 1. juli 1975, og befalet fikk henholdsvis offisersgradene fenrik og løytnant. Hærordningen av 1. januar 1977 gjorde at de eldste av de gamle flaggkvartermestrene fikk kapteinløytnants grad.

## Se også
* Militære grader i Norge

## Referanser
Stortingsrepresentant

En **stortingsrepresentant** (historisk ofte kalt **stortingsmann**) er en folkevalgt til Norges nasjonalforsamling, Stortinget.

Det har siden stortingsvalget 2005 vært 169 representanter med henholdsvis 150 distriktsrepresentanter og 19 utjevningsmandat.

## Valgordning

### Valgbarhet
For å være valgbar til Stortinget må man oppfylle kravene til stemmerett (være norsk statsborger, være fylt 18 år ved utgangen av valgåret og være eller ha vært folkeregisterført bosatt i Norge) og ikke være administrativ ansatt i et av departementene, diplomatiet eller være dommer i Norges Høyesterett.

### Plikt
Kandidater er i utgangspunktet pliktig til å stille til valg om de blir nominert, noe som resulterte i at Samfunnspartiet nominerte en rekke kjendiser til Samfunnspartiets liste uten deres vitende og vilje. For å få fritak fra nominasjon må kandidaten enten være bosatt i en annen valgkrets, være medlem av et annet parti eller være innvalgt i forrige periode.

### Distriktsrepresentanter
Distriktsrepresentantene velges ved forholdstallsvalg i flermannskretser i 19 valgkretser som tilsvarer de 19 fylkene som var før 2018 – med noen grensejusteringer foretatt i 2018 og 2020. Representantene fordeles etter Sainte-Laguës modifiserte metode.

### Utjevningsmandater

Hver valgkrets har en utjevningsmandat som blir fordelt mellom de partiene som har over 4 % av stemmene på landsbasis og har flest «ubrukte» stemmer.

## Ombudsplikten
En stortingsrepresentant velges for fire år av gangen. I løpet av denne fireårige valgperioden er representanten bundet til vervet, og har ingen mulighet til å forlate vervet. Det betyr at hen verken kan fritas for eller frasi seg dette. Denne ordningen er også kjent som stortingsrepresentantens *ombudsplikt*, som er hjemlet i Grunnloven § 63.

## Permisjoner
Stortingsrepresentanter kan få innvilget permisjon ved sykdom, i forbindelse med fødsel og omsorg, ved deltakelse på delegasjonsreiser eller ved fravær av lengre varighet. Søknad om permisjon behandles av Stortinget etter innstilling av presidentskapet.

Under permisjon beholder representantene godtgjørelsen i inntil 14 dager, med mindre de meddeler at de gir avkall på slik godtgjørelse. Stortingets presidentskap kan i noen tilfeller beslutte at en representant skal beholde godtgjørelsen ut over 14 dager.

## Lønn

Stortingsrepresentantene har en basislønn på  kroner, per mai 2023. I tillegg har representanter som bor lengre enn 40 km unna Stortinget 169 kr/dag, mens lokale representanter mottar 75 kr i dagsgodgjørelse. I tillegg dekkes telefon og reiseutgifter for representantene.

For stortingsrepresentanter er pensjonsalderen 65 år. Full alderspensjon gis etter 12 år og utgjør 66 prosent av den årlige godtgjørelsen til stortingsrepresentanter.

## Se også
* Vararepresentant (Stortinget)
* Liste over stortingsrepresentanter 2025-2029
* Lister over stortingsrepresentanter

## Referanser




## Eksterne lenker
*
Christian-Albrechts-Universität zu Kiel

**Christian-Albrechts-Universität zu Kiel** (**CAU**) er et universitet i Kiel i Schleswig-Holstein. Det har over 20&nbsp;000 studenter og 600 vitenskapelig fast ansatte.

Universitetet ble grunnlagt 5. oktober 1665 av hertug Christian Albrecht av Holstein-Gottorp i tilknytning til Kiel slott. Fra denne tiden, rett etter tredveårskrigen, stammer også ordspråket *Pax optima rerum*, «fred er det høyeste gode», i universitetets segl. Dikterne Jens Baggesen, Carsten Hauch og Johan Ludvig Heiberg har vært tilknyttet universitetet som forelesere.

## Tidsskriftet ''Offa''
Ved universitetet utgis det arkeologiske fagtidsskriftet *[[Offa – Berichte und Mitteilungen zur Urgeschichte, Frühgeschichte und Mittelalterarchäologie]]*.

## Personer

* Kurt Alder
* Hans-Gerhard Creutzfeldt
* Otto Diels
* Johann Gustav Droysen
* Karl-Dietrich Erdmann
* Hans Geiger
* Herbert Giersch
* Bernhard Harms
* Heinrich Hertz
* Alfred Heuß
* Felix Jacoby
* Theodor Mommsen
* Max Planck
* Erich Schneider
* Jens Christian Spidberg
* Ferdinand Tönnies
* Heinrich von Treitschke

## Referanser


## Eksterne lenker
* 
* https://web.archive.org/web/20170612024454/https://www.asta.uni-kiel.de/ (Allgemeiner Studierendenausschuss der CAU)
* http://www.uni-kiel.de/ueberblick/geschichte.shtml  Geschichte der Universität
Øks

:*Denne artikkelen handler om øks som redskap. For den symbolske bruken av øks i kunst- og kulturhistorien, se [[øks (symbol)]]*

Ei **øks** er et redskap som består av et skaft, oftest av tre eller plast, og et hode som ofte er kileformet og av metall.  Økser har vært brukt til redskaper og våpen i lang tid, men den mest typiske bruken i dag er for å kløyve ved eller bearbeide treverk. Økser finnes i en rekke størrelser og utforminger for forskjellige formål. Til lafting brukes typisk en bile, en øks med et meget stort skjær.

## Konstruksjon
En øks består av:

* **Øksehode** av et hard materiale (normalt jern), noen ganger bronse eller stein. 
** **Eggen**. den skarpe delen av øksehodet. De fleste økser har en enkelt egg, men det finnes også økser med dobbelt hode, som derved har egg på begge sider, såkalt bipennis.
** **Bakken** eller **øksehammeren**, baksiden på hodet av enkelteggede økser. På stridsøkser og brannøkser har øksehammeren ofte en lang pigg.
* **Skaft** som i de fleste tilfeller går gjennom et hull i øksehodet, parallelt med eggen. Ligger skaftet på tvers av eggen er det en tverrøks. Skaftet på vedøkser har ofte form som en ~, mens andre øksetyper ofte har rett skaft. Lengden på skaftet varierer, og de lengste stridsøksene kalles gjerne hellebard.

## Bruk
En kan bruke økser til å klyve eller hogge forskjellige materialer, særlig tre. Fordi økser gir en ekstra styrke og har en skarp egg, har de også vært brukt som våpen i nærkamp i krig. Spesialiserte økser for dette formålet kalles *stridsøkser*. En øks til å utforme trevirke kalles gjerne bile (snekkerbile, skipsbile).  Andre som bruker forskjellige slags økser, er brannmenn og klatrere.

## Historie
Øksen er et svært gammelt redskap. De eldste øksene som er funnet, såkalte håndøkser uten skaft, er to millioner år gamle og ble brukt av *[[Homo habilis]]*. I Skandinavia finnes økser av blant annet flint fra 8000 til 4000 f.Kr. og økser i kobber og bronse fra tidlig bronsealder (rundt 2000 f.Kr.).

En bonde fikk en stenøks i garnet i Fiskumvannet på slutten av 1700-tallet, Fiskumøksa er anerkjent som den aller fineste stridsøks fra norsk yngre steinalder og den ble levert til Universitetets Oldsaksamling i 1853.

## Øksetyper
* Bile
* Brannøks
* Felleøks
* Flintøks
* Isøks
* Klatreøks
* Kløyveøks
* Bleggøks
* Blinkeøks
* Merkeøks
*Sermoniøks
* Skafthulløks
* Skarpretterøks
* Speiderøks
* Spikkeøks
* Stridsøkser:
** Bondeøks
** Skjeggøks
** Daneøks
** Hellebard
** Kasteøks
** Tomahawk


Fil:Vedhogst ved Grythengen 2019 02.jpg|Vedhogst
Fil:Blinkeøks.JPG|Merkeøks.
Fil:NRM.02730.jpg|Skarpretterøks fra 1742
Fil:Broadaxe.jpg|Bile
Fil:Ceremonial axe of Ahmose I (both sides).jpg|Sermoniøks, begge sider


## Øks som symbol
:*Se egen artikkel [[øks (symbol)|øks som symbol]].*
Økser har hatt en symbolsk funksjon i mange kulturer gjennom historien, blant annet innen heraldikken.

## Referanser


## Se også
* Hoggjern
* Hakke
* Hammer
* Sag

## Eksterne lenker
*
Catan

**Catan** (*Die Siedler von Catan*, norsk: *Settlers fra Catan*) er et tysk brettspill utviklet av Klaus Teuber og utgitt av Kosmos i 1995. Spillet, som har tema sivilisasjonsbygging, ble samme år tildelt Spiel des Jahres. Det er senere utgitt i flere språkversjoner, blant annet på norsk, hvor det ofte omtales som *Settlers*.

Til spillet finnes flere utvidelser, deriblant *Sjøfarerne*, *Byer og riddere* og *Historiske scenarier*.

## Spillet
Spillebrettet består av 37 heksagoner som legges i tilfeldig rekkefølge og danner en øy omgitt av vann. Hvert landområde får et nummer, og kortene sorteres i bunker. Variasjonen i oppsettet gjør at ingen runder blir helt like.

Spillerne plasserer hus og veier strategisk for å samle ressurser og bygge videre. Målet er å oppnå 10 poeng, blant annet gjennom bosettinger, byer, lengste vei eller utviklingskort. Utviklingskort kan gi fordeler, men bare poengkort og riddermakt teller i poengsummen. Røveren flyttes når en spiller kaster 7.

## Turneringer og mesterskap
Det arrangeres turneringer og internasjonale mesterskap i Settlers.  Det første offisielle NM ble arrangert i 2005, første EM i 2009 og første VM i 2002. VM finner sted hvert annet år, vekslende med EM.

### NM i Settlers fra Catan

* Turneringen i 2003 var ikke offisielt NM, men talte som kvalifisering til VM 2004.

### EM i Settlers fra Catan

### VM i Settlers fra Catan

## Referanser


## Eksterne lenker
*  
* Boardgamegeek
* Brettspill.no
* Brettspillguiden 
* Spillskrinet
### Settlers online
Her kan man spille Settlers online:
* PlayCatan 
* Aso Brain Games (velg Xplorers)
* Brettspielwelt
Magne Hoseth

**Magne Hoseth** (født **Hoset**, 1980) er en norsk fotballtrener og tidligere fotballspiller som fra februar 2026 er hovedtrener for .

## Spillerkarriere
### Tidlig karriere
Hoseth startet sin karriere i moderklubben . Debuten på aldersbestemte lag for syvåringer kom da han var fem år gammel. Som niåring vant han Atlanterhavscupen.

### Molde
Høsten 1997 begynte Hoseth på toppidrettsgymnaset i Molde, men fortsatte å spille for Averøykameratene. Senere på høsten meldte han overgang til .
I 1999 fikk han sin debut i Tippeligaen i sin første sesong. I en kvalifiseringskamp i Mesterligaen i 1999, scoret han de to siste målene i 4&ndash;0-seieren mot  som sendte Molde til 2. kvalifiseringsrunde. Hoseth spilte så flere kamper for det norske U21-landslaget. Hoseth var Moldes toppscorer i 2001.

### København
Sommeren 2004 gikk Hoseth til den danske klubben , men etter bare én sesong i klubben returnerte han til Norge, og signerte for . I 2005 vant han serien med Vålerenga. 

### Vålerenga
Sommeren 2005 meldte Hoseth overgang til .

### Molde
19. juli 2006 signerte Hoseth en kontrakt med Molde ut sesongen 2010. Dette kjøpet kostet Molde fem millioner kroner.

Etter å ha startet sesongen på benken grunnet en skade, fikk Hoseth mye spilletid i Eliteserien i 2009, og fikk også spilletid på landslaget, blant annet i 4&ndash;0-seieren over Skottland på Ullevaal i august.

### Stabæk
Sommeren 2014 signerte Hoset for .

### Viking
Han signerte en ettårskontrakt med  18. desember 2014.

### Aalesund
Sommeren 2015 signerte Hoseth for .

### Notodden
I januar 2016 signerte Hoseth med .

### Kristiansund
I august 2017 signerte Hoseth med Kristiansund. I januar 2018 annonserte Hoseth at han la opp som fotballspiller.

## Trenerkarriere
### Kristiansund
Den 8. januar 2019 ble det klart at Hoset ble assistenttrener for .

### KÍ Klaksvík
Den 21. januar 2022 ble Hoset presentert som ny hovedtrener for KÍ Klaksvík

### Lyngby
Den 11. januar 2024 ble Hoset ny trener for .

### B36 Tórshavn
I juni 2024 ble Hoseth ny hovedtrener for den færøyske klubben B36 Tórshavn.

### Andre periode i Kristiansund
Den 10. januar 2025 ble Hoset presentert som ny assistenttrener i Kristiansund.

### Molde
Den 13. juni 2025 ble Hoset presentert som ny førstelagstrener i .

### Strømsgodset
I januar 2026 ble Hoseth presentet som ny assistenttrener i . I februar 2026 ble han hovedtrener.

## Navn
Media staver etternavnet hans som både Hoset og Hoseth. Han er oppført i folkeregisteret som Hoset, men selv bruker han konsekvent Hoseth. Molde Fotballklubb og Norges Fotballforbund bruker skrivemåten Hoseth og det er også den som ble brukt på spillerdrakten.
## Meritter
* *'FC København**
* [[Danmarksmesterskapet i fotball|Danmarksmesterskapet]]: (1) 2004 
* [[Landspokalturneringen]]: (1) 2004
*[[Royal League]]: (1) 2004

'' **Vålerenga**
* [[Tippeligaen 2005|Seriemester]]: (1) 2005

'' **Molde'''
* Seriemester i 1. divisjon: (1) 2007 
* NM: (2) 2013, 2014
* Seriemester: (3) 2011, 2012, 2014

## A-landskamper

Kilde:

## Referanser


## Eksterne lenker
* 
* 
*
Kristian Henriksen

**Kristian «Svarten» Henriksen** (1911–2004) var en norsk fotballspiller og trener. I sin aktive karriere spilte Henriksen for Gleng, Sarpsborg, Lyn og Frigg. Han spilte også 28 A-landskamper for  samt 2 B-landskamper.

Henriksen var med i troppen til det legendariske Bronselaget fra 1936, men var ubenyttet reserve i OL-turneringen. Han fikk imidlertid spille to år senere da Norge for første gang deltok i fotball-VM. Henriksen beskrives som en humørspreder som alltid hadde en morsom kommentar på lager. Da  scoret sitt niende mål i Norges første landskamp etter krigen (en kamp som endte 10&ndash;0 til svenskene) skal Henriksen ha sagt *«Nå satsær vi på uavgjort, guttær»* til lagkameratene.

Henriksen var norsk landslagstrener i 1958 og 1959. Da han døde, 92 år gammel, var han den siste gjenlevende spilleren fra Bronselaget og VM-troppen i 1938. 

Sammen med Fredrik Horn skrev han boken *Bronselaget: En gullalder i norsk fotball*. (1946)

## Referanser




## Litteratur
* 
* 

## Eksterne lenker
* 
*  Profil på eu-Football.info
*  Profil på www.footballdatabase.eu
*  Profil på www.footballzz.com
*  Profil  på www.worldcup-history.com
Håvard Flo

**Håvard Flo** (født 1970) er en norsk tidligere fotballspiller som har 26 . 

Flo scoret Norges mål i VM-kampen mot Skottland i 1998 og er notert med totalt sju landslagsmål.

I likhet med resten av Flo-klanen begynte Håvard Flo fotballkarrieren i Stryn Fotball, og han dro deretter til Sogndal. I 1995 gikk han til den danske klubben AGF Aarhus, og han spilte senere i tyske Werder Bremen og engelske Wolverhampton. I sistnevnte klubb fikk Flo aldri langvarig tillit, og han gikk gratis tilbake til Sogndal sommeren 2002 hvor han spilte siden.

Sommeren 2007 forsøkte Brann å hente Flo til klubben som erstatter for spissen Bengt Sæternes som ble solgt til OB. Da var det snakk om lån. Men både Anders Giske, sportslig leder i Sogndal, og Håvard Flo sa nei. 

Kampen mot Aalesund på Color Line Stadion skulle vere hans siste kamp i sogndaldrakten.
Han la opp som fotballspiller med en scoring på samvittigheten mot Aalesund.
Den 2. april 2010 annonserte Håvard Flo at han ville gjøre comeback for Sogndal, og han gjorde flere viktige opptredener for klubben den sesongen, som endte med seier i Adeccoligaen og nytt opprykk til Tippeligaen.

Den 2. november samme år annonserte Håvard Flo at han la opp for godt som fotballspiller, men han fortsetter i klubben i en rolle som koordinator.

Håvard Flo er fetter av fotballspillerne Jostein og Tore André Flo og onkel til sin tidligere lagkamerat i Sogndal, Per Egil Flo. Hans sønn Fredrik Flo er også fotballspiller og har vært i Sogndals A-stall.

Flos historie er fortalt i boka «50 idrettsheltar frå Sogn og Fjordane», fra 2017, av NRK-journalist Rune Fossum Lillesvangstu.

## Karriere som spiller

## Referanser


## Eksterne lenker
* 
*
Hvalhai

**Hvalhai** (*Rhincodon typus*) er verdens største fisk Den kan bli mer enn  lang og veie over  Den er en sjelden fisk, utbredt langs kysten av de varmere strøk i Atlanterhavet, Stillehavet og Det indiske hav. Hvalhaiens hud kan bli opptil 10&nbsp;cm tykk og er dermed den tykkeste huden av alle dyr.

Hvalhaien er filtereter og lever av å filtrere plankton og småfisk som den siler gjennom hornstråler på gjellebuene. Hvalhaien føder levende unger, og de er kun rundt  når de blir født.

Hvalhaien er ufarlig for mennesker og egner seg ikke til å spise. Dessuten er hvalhaien vernet i de fleste land.

Arten ble identifisert og beskrevet i 1828; i 1984 ble familien *Rhincodontidae* beskrevet.

Kunnskapen om hvalhaien er forholdsvis begrenset.

Det største pålitelig målte eksemplaret ble målt til 12,57 meter. Men det finnes hvalhaier på opptil 18-20 meter. Hvalhaien antas å kunne bli opp til 100 år gammel.

Ved særlige tider samles hvalhaier på visse steder, som for eksempel Ningaloorevet utenfor det vestre Australia, Utila i Honduras, Holbox i Mexico, Pemba og Zanzibar i Tanzania, ved Donsol og Oslob på Filippinene, og ved kystene utenfor Djibouti, og ved Similian Islands i Thailand. Det er blitt svært populært for turister å snorkle med hvalhaien, og det tilbys arrangerte turer på de aktuelle stedene når det er sesong for det.

## Kultur og historiske hendelser

* Kon-Tiki ekspedisjonen. Fra ekspedisjonen i 1947 er hvalhaien en av fiskene Thor Heyerdahl og resten av mannskapet møter på. Denne hendelsen er beskrevet i boken *[[Kon-Tiki ekspedisjonen (bok)|Kon-Tiki ekspedisjonen]]* (1948), filmdokumentaren *[[Kon-Tiki (dokumentarfilm)|Kon-Tiki]]* (1950) og senere i spillefilmen *[[Kon-Tiki (spillefilm)|Kon-Tiki]]* (2012).
* *[[Abzû]]* (2016). Et dataspill utviklet av spillselskapet Giant Squid, er hvalhaien brukt.

## Referanser


## Eksterne lenker
* 
*
Hameln

**Hameln** er en by ved elven Weser i den nordtyske delstaten Niedersachsen. Den ligger i landkretsen Hameln-Pyrmont. Byen er særlig kjent gjennom eventyret Rottefangeren fra Hameln, som den lokale tradisjonen daterer til år 1284. Eventyret spilles hver sommer på autentiske steder. Byen har  innbyggere (2004).

## Historie

I år 802 eller 812 oppførte den saksiske grev Bernhard og hans frue Christina en kirke ved deres gods i Hameln. De døde begge barnløse i 826, og besittelsen gikk over til riksabbediet Fulda. De grunnla her et benediktinerkloster ved den gunstig beliggende Weserovergangen, og stedet nevnes første gang som *Hamela* eller *Hameloa*.

Etterhvert utviklet det seg en kjøpstad rundt klosteret, og Hameln nevnes som by i år 1200. Dermed hørte Hameln til en av de aller eldste byene i det tidligere kongeriket Hannover.

Abbediet Fulda, representert gjennom sine stiftsfogeder grevene av Everstein, hadde makten over Hameln i det 12. og 13. århundre. Den geistlige overhøyhet lå hos bispedømmet Minden. Hamelns borgerhær, som biskopen ikke vil akseptere, blir slått ved slaget i Sedermünder i 1260. Hertug Albrecht av Brandenburg får fogedretten over Hameln i 1268, og bekrefter byens til da innehatte privilegier i 1277.

I 1284 skal alle byens barn ha vandret ut av byen og forsvunnet. Dette utviklet seg til rottefangereventyret og gjorde senere byen verdensberømt. Dateringen stammer fra senmiddelalderen.

Byen ble medlem av Hansaforbundet i 1426, og i 1540 ble reformasjonen gjennomført.

I det 16. århundre fulgte stor næringsmessig vekst, som varte frem til tredveårskrigen. I konkurransen mellom det rike kjøpmannsborgerskapet og landadelen oppsto de praktfulle weser-renessansebygningene, som den dag i dag preger bybildet.

I løpet av tredveårskrigen okkuperte kong Christian IV av Danmark byen i 1625 i egenskap av kommandant for den nedersaksiske rikskretsen. Han ble ledsaget av den keiserlige feltherre Tilly. Den keiserlige okkupasjonen varte til 1633, da hertug Georg av Braunschweig-Lüneburg og de svenske troppene omringet de keiserlige styrkene, som måtte kapitulere etter sitt nederlag ved Hessisk Oldendorf.

I 1664 begynte utbyggingen av byen som welfisk hovedfestning, og byen ble omgitt av stjerneformede bastioner.

I 1690 fikk franske hugenottiske flyktninger slå seg ned i byen gjennom hertuglig privilegium.

Den første statlige skipssluse i elven Weser ble åpnet i 1734. Tre fort ble anlagt omkring byen mellom 1774 og 1784 av kong Georg III av Storbritannia og Hannover, og Hameln utviklet seg til den sterkeste festningen i det daværende kurfyrstedømmet Hannover.

Etter slaget ved Jena-Auerstedt kapitulerte Hameln uten kamp mot Napoleon i 1806, og byens befestninger ble på franskmennenes ordre ødelagt. Dette åpnet imidlertid for byens videre utvidelse.

I 1866 ble Hameln, etter 700 års welfisk styre, prøyssisk.

## Bydeler
*Afferde
*Hastenbeck
*Halvestorf
*Haverbeck
*Hilligsfeld
*Sünteltal
*Klein Berkel
*Tündern
*Wehrbergen
*Rohrsen

## Kjente personer fra Hameln
* Karl Philipp Moritz, forfatter
* Felicitas Hoppe, forfatter

## Referanser


## Eksterne lenker
*
Denigomodu

**Denigomodu** er et distrikt i landet Nauru, og ligger vest på øya.

I dette distriktet er bostedet for fosfatarbeiderne fra NPC.

I distriktet ligger også:
*Øyas sykehus.
*NPCs sykehus.
*NPCs hovedkvarter (*NPC planning and construction*)

Distriktet har et areal på 0,9&nbsp;km², og en befolkning på 1&nbsp;700. Det er del av valgkretsen Ubenide.
Nibok

**Nibok** er et distrikt i landet Nauru. Det ligger vest på øya, og har et areal på 1,6&nbsp;km², og en befolkning på 460. I Nibok ligger NPCs *field workshops*. Nibok er del av valgkretsen Ubenide.
IOC (andre betydninger)

**IOC** har flere betydninger:

* International Olympic Committee, engelsk for Den internasjonale olympiske komité
* International Olive Council, Det internasjonale olivenråd
* International Ornithological Congress
* Iron Ore Company of Canada, en canadisk jernmalmprodusent
Buada

**Buada** er et distrikt og en valgkrets i landet Nauru. Det ligger sørvest på øya, og dekker den sentrale lagunen, et av øyas vakreste og mest romantiske steder. Det har et areal på 2,6&nbsp;km² og har en befolkning på 980. Det får to representanter til parlamentet i Yaren.
Meneng

**Meneng** (eller **Menen**, tidligere *Meneñ*) er et distrikt og en valgkrets i landet Nauru. I dette distriktet ligger Menen Hotel, det dyreste av øyas to steder for turister å overnatte (det andre er et ungdomsherberge i Aiwo). Nær dette hotellet er Anibare-bukta.

Andre ting i Meneng er bl.a.:
*Mobilstasjonen (*the wireless station*)
*Statens hus (presidentens hjem; nylig nedbrent)
*Regjeringens trykkeri (*the Government Printing Office*)
*Meneñ stadion (bygges nå)
Distriktet ligger sørøst på øya, med et areal på 3,1&nbsp;km², og har en befolkning på 1400. Det velger inn 2&nbsp;medlemmer til landets parlament i Yaren.
Naurus demografi

Naurus befolkning var 12&nbsp;329 i juli 2002. En person fra øya kalles en nauruer.

## Befolkningsstruktur

*Alder
**0&ndash;14&nbsp;år: 39,6&nbsp;% (2&nbsp;515&nbsp;gutter, 2&nbsp;366&nbsp;jenter)
**15-64&nbsp;år: 58,7&nbsp;% (3&nbsp;578&nbsp;menn, 3&nbsp;656&nbsp;kvinner)
**65+ år: 1,7&nbsp;% (108&nbsp;menn, 106&nbsp;kvinner)
*Kjønn
**ved fødsel: 1,05&nbsp;gutter/jente
**under 15&nbsp;år: 1,06&nbsp;gutter/jente
**15-64&nbsp;år:0,98&nbsp;menn/kvinne
**65+&nbsp;år; 1,02&nbsp;menn/kvinne
**totalt: 1,01&nbsp;menn/kvinne
*Etnisitet
**Naurisk 58&nbsp;%
**Andre øyfolk 26&nbsp;%
**Kinesere 8&nbsp;%
**Europeere 8&nbsp;%
*Religion: kristendom (to tredeler protestanter, en tredel romersk-katolikker). Også en stor del baha'i.
*Språk:
**Naurisk (offisielt)
**Engelsk (offisielt) forstås og snakkes av de fleste, og blir brukt i de fleste kommersielle og statlige formål.

## Befolkningsdynamikk
*Vekstrate: 1,96&nbsp;%
*Fødselsrate: 26,6&nbsp;fødsler/1&nbsp;000&nbsp;innbyggere
*Dødsrate: 7,06&nbsp;dødsfall/1&nbsp;000&nbsp;innbyggere
*Migrasjon: 0&nbsp;migranter/1&nbsp;000&nbsp;innbyggere
*Spedbarnsdød: 10,52&nbsp;dødsfall/1&nbsp;000&nbsp;fødte barn
*Forventet levealder
**Kvinner: 65,26&nbsp;år
**Menn: 58,05&nbsp;år
**Totalt: 61,58&nbsp;år
*Fruktbarhetsrate: 3,5&nbsp;barn/kvinne
Aiwo

**Aiwo** (noen ganger **Aiue**, tidligere *Yangor*) er et distrikt og en valgkrets i landet Nauru, og ligger vest på øya. Det har et areal på 1,1&nbsp;km², og en befolkning på 1&nbsp;300. Den blir noen ganger omtalt som Naurus uoffisielle hovedstad, selv om Yaren for det meste regnes som landets hovedstad. Distriktet velger inn 2&nbsp;medlemmer til landets parlament i Yaren.

Øyas hovedindustri ligger i Aiwo. Noen ting her er:
*Aiue Boulevard
*Den nye havna
*Øyas Chinatown
*Et ungdomsherberge (øyas eneste hotell ligger i Meneng)
*Energistasjonen
*Naurus regjeringsbygg og -kontorer
*NPCs fabrikker og utstikkere
Yaren

:*For kvinnenavnet, se [[Yaren (navn)]].*

**Yaren** (tidligere *Makwa*) er et distrikt og valgkrets sør på Nauru, med et areal på 1,5&nbsp;km², og en befolkning på 1&nbsp;100. De følgende statsbygninger ligger i dette distriktet:
*Parlamentet
*Jordstasjonen (*the earth station*)
*Administrasjonskontorene
*Politistasjonen
*Naurus flyplass
*Moqua-brønnen
Siden landet ikke har noen ordentlige byer, blir Yaren ofte listet opp som landets hovedstad, selv om Nauru ikke har noen offisiell hovedstad. Aiwo blir også noen ganger listet som hovedstaden. Yaren er godkjent av FN som «hoveddistriktet». Det velger inn to medlemmer til landets parlament.
Moqua-brønnen

**Moqua-brønnen** (*the *'Moqua Well**') er en liten, underjordisk innsjø i det nauriske distriktet Yaren. Den er ikke veldig kjent, men er en av få attraksjoner i Nauru.
Nauru Phosphate Corporation

**The Nauru Phosphate Corporation** (**NPC**) er et statseid selskap som kontrollerer fosfatutvinningen i Nauru. Naurus økonomi er nesten fullstendig avhengig av fosfaten, noe som har ført til miljømessig katastrofe. Øyas fosfatlagre var uttømt i 2000, men det antas at det fortsatt er noe drift igjen i mindre skala.

I 1906 begynte *the Pacific Phosphate Company* å utvinne fosfat med støtte fra den tyske regjeringa. I 1907 bygde selskapet en smalsporet jernbane for å transportere fosfatet til foredlingsanlegget. Etter første verdenskrig ble Nauru gitt i Storbritannias, Australias og Ny-Zealands varetekt. De dannet *the British Phosphate Commisioners*, som tok over retten til fosfatutvinning.

I 1967 kjøpte Nauruerne BPCs aktiva, og i 1970 nasjonaliserte det nyselvstendige Nauru firmaet.

Regjeringa setter inntektene fra utvinningen inn i et fond for øyboerne. Imidlertid har dårlige investeringer og påstått korrupsjon gjort at Nauru ikke står igjen med mye penger.

## Se også
*Jernbane på Nauru

## Eksterne lenker
* Nauru på vei til å bli bankerott 
* Bilder fra utvinningen 
* NPC-memorandia og mer informasjon
NPC

**NPC** kan blant annet vise til:

* Nauru Phosphate Corporation, selskap som kontrollerer fosfatutvinningen i Nauru
* *Non-player character*, (Ikke-spillerstyrt spiller på norsk) en rollefigur i et spill som ikke styres av en menneskelig spiller
* NP-komplett
* Kontrolltegn (non-printing character)
* Den Nasjonale Folkekongress (National People's Congress) i Kina
* Nationalist People's Coalition på Filippinene
* *Not Politically Correct*, engelsk for «ikke politisk korrekt»
Nauru Airlines

**Nauru Airlines** (tidligere **Our Airline**, til september 2006 **Air Nauru**) er Naurus nasjonale flyselskap. Selskapet ble etablert i 1970 og blir nesten utelukkende finansiert av staten. Statens kronisk dårlige økonomi har imidlertid gjort at flyselskapet har tapt mye penger, og enkelte ganger blitt betalingsudyktig. Deres flygninger ble i korte perioder på 90-tallet suspendert fordi Australia var usikre på flyvedyktigheten og sikkerheten på deres fly. Kontorer og utstyr ble også flere ganger suspendert av Australia på grunn av Naurus gjentatte forsømmelser av tilbakebetaling av lån. Tjenester har ikke en veldig streng timeplan fordi flyet ofte brukes til å frakte offentlige personer på vei til og fra internasjonale møter.

## Destinasjoner
;
:Brisbane – Brisbane internasjonale lufthavn

;
:Nadi – Nadi internasjonale lufthavn

;
:Tarawa – Bonriki internasjonale lufthavn

;
:Nauru – Nauru internasjonale lufthavn

;
:Honiara – Honiara internasjonale lufthavn

## Eksterne lenker
* 
* [Detaljer om flåta](https://web.archive.org/web/20050219082305/http://www.planemad.net/Airline/NR/Air_Nauru_(ON_RON)/Fleet.htm)
Liste over politiske partier på Nauru

**Politiske partier** spiller ennå ingen stor rolle i Naurus politikk, men de er dannet.

## Partiene
*Naurus demokratiske parti
*Naoero Amo (Nauru først)
*Senterpartiet (Nauru) (uformelt)
Verdensmesterskapet i friidrett

**Verdensmesterskapet i friidrett** blir arrangert av det internasjonale friidrettsforbundet World Athletics (tidligere **IAAF**) for å kåre verdensmestere i de ulike friidrettsøvelsene. Det er verdens tredje største idrettsarrangement, etter olympiske leker og VM i fotball. Det første verdensmesterskapet i friidrett ble arrangert i Helsingfors i 1983.

Det ble arrangert verdensmesterskap i øvelsene som ble utelatt fra programmet i de olympiske sommerlekene i 1976 og 1980. IOK ville ikke inkludere 50 kilometer kappgang på det olympiske programmet for Sommer-OL 1976, så IAAF arrangerte verdensmesterskap i øvelsen i Malmö i Sverige i september 1976. 3000 meter og 400 meter hekk for kvinner kom ikke med på det olympiske programmet for Sommer-OL 1980, og IAAF arrangerte derfor verdensmesterskap i begge øvelsene i august 1980 i Sittard i Nederland. Ingrid Kristiansen tok bronsemedalje på 3000 meter på tiden 8.58,8 i 1980. 

Fra 1983 til 1991 ble verdensmesterskapet arrangert hvert fjerde år, og fra 1991 er VM blitt arrangert annethvert år. VM i friidrett innendørs arrangeres også annenhvert år, og fra 2004 de årene utendørsmesterskapet ikke arrangeres.

## Øvelser
Det arrangeres per VM i friidrett 2025 totalt 49 øvelser, 24 for menn og 24 for kvinner samt én miksstafett. 

Øvelsene er de samme for både menn og kvinner, med unntak for de korte hekkeløpene (med 100 meter hekk for kvinner og 110 meter hekk for menn), samt mangekanp (med sjukamp for kvinner og tikamp for menn).

;Løpsøvelser
*100 meter
*200 meter
*400 meter 
*800 meter
*1500 meter
*5 000 meter
*10 000 meter
*100 meter hekk (kun kvinner)
*110 meter hekk (kun menn)
*400 meter hekk
*3000 meter hinder
*Maraton
*4 x 100 meter stafett
*4 x 400 meter stafett
*4 x 400 meter stafett miksed
;Kappgang
*20 kilometer
*35 kilometer
;Tekniske øvelser
*Spydkast
*Kulestøt
*Diskos
*Sleggekast
*Høydehopp
*Lengdehopp
*Stavsprang
*Tresteg
;Mangekap
*Tikamp (kun menn)
*Sjukamp (kun kvinner)

### Endringer
Siden det første VM i Helsingfors i 1983 har det vært 24 øvelser på programmet for menn, mens antall øvelser for kvinner har blitt utvidet fra 17 til 24. Dessuten ble programmet utvidet med 4x400 stafett miksed i 2019. 

Nye øvelser etter 1983:

* 1987 &ndash; kvinner: 10&nbsp;000 meter (erstattet 3000 meter), 10 kilometer kappgang
* 1991 &ndash; kvinner: 5000 meter
* 1993 &ndash; kvinner: tresteg
* 1999 &ndash; kvinner: 20 kilometer kappgang (erstattet 10 kilometer kappgang), stavsprang og sleggekast
* 2005 &ndash; kvinner: 3000 meter hinder
* 2017 &ndash; kvinner: 50 kilometer kappgang
* 2019 &ndash; miksed: 4x400 meter stafett
* 2022 &ndash; kvinner og menn: 35 kilometer kappgang (erstattet 50 kilometer kappgang)

## Arrangementer

;Fotnoter

## Medaljefordeling totalt 1983–2025
*Oppdatert per [[VM i friidrett 2025]]*

;Fotnoter

## Se også
* Verdensrekorder i friidrett
* Verdensmesterskapsrekorder i friidrett
* Norge under VM i friidrett

## Referanser


## Eksterne lenker
* 
* Resultater fra tidligere VM 
* 9. VM i friidrett i Paris 2003
* 10. VM i friidrett i Helsingfors 2005
Bjørgulv Froyn

**Bjørgulv Froyn** (født 23. september 1945 i Oslo) er en norsk politiker (Ap) og faglig tillitsmann. 

Han engasjerte seg tidlig på venstresiden i norsk politikk, og var først på 1970-tallet aktiv i ml-bevegelsen. Han var medlem av SUF(m-l) da han ble kjent som streikeleder under Sporveisstreiken i Oslo i 1970, der omkring 1200 ansatte i Oslo Sporveier la ned arbeidet.

Midt på 1970-tallet engasjerte han seg i Sosialistisk Venstreparti, og var nestleder i SV fra 1977 til 1979. Han var vararepresentant for SV til Stortinget fra 1977&ndash;1981. 

Froyn var leder for Oslo-avdelingen av Norsk Kommuneforbund (1986&ndash;1994), og hadde vervet som generalsekretær i Nordens Faglige samorganisasjon fra 1994-2000.

Han meldte seg i 1988 inn i Arbeiderpartiet. Fra 2000&ndash;2004 var han leder i Oslo Arbeiderparti, og satt på Stortinget for Oslo i perioden 2001&ndash;2005.

## Stortingskomitéer
* 2001&ndash;2005 medlem i Samferdselskomitéen.

## Referanser


## Eksterne lenker
*
Ubenide

**Ubenide** er en valgkrets i landet Nauru, satt sammen av distriktene Baiti, Denigomodu, Nibok og Uaboe. Det har et areal på tilsammen 4,5&nbsp;km², og en befolkning på 3&nbsp;300. Det velger, som eneste valgkrets, inn fire medlemmer til landets parlament.
John Munro Longyear

**John Munro Longyear** (født 15. april 1850 i Lansing i Michigan i USA, død 28. mai 1922 i Brookline i Massachusetts) er mest kjent som grunnlegger og navngiver til tettstedet Longyearbyen på Svalbard.

## Liv og virke
### Bakgrunn
John Munro Longyear var sønn av juristen og kongressmedlemmet John W. Longyear (1820–1875).
 
Han var opprinnelig ordfører og gruveeier i småbyen Marquette ved Lake Superior i nordre Michigan, men flyttet med sin kone Mary Beecher Longyear til Boston i Massachusetts. De ga store pengegaver til det kirkesamfunnet som utviklet seg til Christian Science-bevegelsen. Hustruen skulle senere grunnlegge Longyear Museum.

### Gruvedrift på Svalbard
Sommeren 1899 dannet ishavsskipper Søren Zachariassen fra Tromsø og ishavsskipperen Henrik Næss fra Trondhjem et interessentfellesskap for å utnytte kull-forekomster i Platåberget på Svalbard. Det ble foretatt innsamlinger av kullprøver fra prøvefeltene til Trondhjem-Spitsbergen Kulkompani i Blomsterdalen og i fjellsiden ovenfor Hotellneset. Kullprøver ble tatt med hjem til USA hvor de ble analysert og funnet gode. Longyear hadde i 1901 sett kullbrudd ved Calypsobyen som turist, og kom i kontakt med Trondhjemsselskapet.

Ved Hotellneset anla Trondhjem-Spitsbergen Kulkompani «Trøndergruva» i 1903, med amerikansk kapitalbistand fra blant andre Longyear.

Amerikanerne som gikk inn i Trondhjemselskapet, dannet etter hvert Arctic Coal Company i februar 1906, der Longyear var hovedaksjonær. Han grunnla selskapet sammen med sin mangeårige partner Frederick Ayer og forskjellige småaksjonærer. Samme år solgte Henrik Næss og hans forretningspartnere *Trondhjem-Spitsbergen Kulkompani* inklusive «Trøndergruva» til dette selskapet.

I 1906 grunnla Longyear et gruvesamfunn ved navn Longyear City, mens navnet *Longyearbyen* kom i bruk først i 1925. Selskapet var registrert i Charleston i Vest-Virginia, men hadde hovedkontor i Longyears hjemby Boston. Deres viktigste gruve var «Amerikanergruva» (Gruve 1a), som hadde innslag fra østsiden av Platåberget.

Store Norske Spitsbergen Kulkompani startet opp som privat selskap i 1916, og samme år kjøpte de eiendommene til Longyear. Senere kjøpte de området ved Sveagruva fra et svensk selskap og flere andre områder.

## Litteratur
* Dole, N., 1922. *America in Spitsbergen, The Romance of an Arctic Coal-Mine.* Boston: Marshall-Jones Company
*

## Referanser
Lars Rise

**Lars Rise** (født 1955) er en norsk politiker (KrF).
Han ble innvalgt på Stortinget fra Oslo i 1997, og satt i to perioder. Han har også vært medlem av Hordaland fylkesting og politisk rådgiver i Kåre Willochs regjering 1983–1986.

Rise er utdannet statsviter ved Institutt for sammenliknende politikk, der han skrev hovedoppgave med tittelen *En president i krise: president Jimmy Carters beslutninger i tilknytningen til gisselkrisen i Iran 1980*. 

Han er styreleder i Stiftelsen P22 som driver et senter for rusomsorg og stabilisering i Oslo og har siden 2005 eid og drevet hotelleiendommen Langesund Bad. 

## Stortingskomitéer
* 2001–2005 medlem av Utenrikskomitéen.
* 2001–2005 medlem av Den utvidede utenrikskomitéen.
* 1997–2001 medlem av Energi- og miljøkomitéen til 22. mars 2000.
* 1997–2001 medlem av Forsvarskomitéen fra 22. mars 2000.
* 1997–2001 varamedlem av Den utvidede utenrikskomitéen.

## Referanser


## Eksterne lenker
*
Naurisk

Det **nauriske språket** (*Dorerin Naoero*) er et malayopolynesisk språk i den austronesiske språkfamilien som snakkes på Nauru. Man regner med at rundt 6&nbsp;000&nbsp;mennesker snakker det, ca. halvparten av Naurus befolkning. Nesten alle øyas innbyggere snakker engelsk.

Det er et språk i den mikronesiske grenen av austronesiske språk.

## Delaportes nauriskordbok
I 1907 publiserte Philip Delaporte sin ordbok for tysk-naurisk (*[http://www.trussel.com/kir/naudel.htm Taschenwörterbuch Deutsch-Nauruisch]*). Ordboka er liten (10,5&nbsp;x&nbsp;14&nbsp;cm), med 65&nbsp;sider til glosene, og tolv til fraser, arrangert alfabetisk etter det tyske alfabetet. Rundt regnet 1&nbsp;650&nbsp;tyske ord står der med nauriske oversettelser, ofte ved fraser eller synonymer. Det er rundt 1&nbsp;300&nbsp;«unike» nauriske former i glosene, inkludert dem som opptrer i fraser, og ignorerer diakritiske tegn. Aksentene brukt der er ikke vanlige; kun én aksent (tilde) brukes i dag.

## Se også
*Timothy Detudamo

## Referanser


## Eksterne lenker
*
Vidar Bjørnstad

**Vidar Bjørnstad** (født 1. september 1955 i Tolga, Hedmark)
er en norsk politiker (Ap). Han satt på Stortinget som representant fra Akershus fra 1993 til 2009.

Bjørnstad er født på Tolga og vokste opp i Rennebu. Han er utdannet cand.mag. ved Universitetet i Oslo med studier i statsvitenskap, kommunalforvaltning og historie. Deretter tok han Norges kommunal- og sosialskole. Han har arbeidet i Amnesty International 1984–1985 og i LO 1985–1993. Han var leder av LOs internasjonale avdeling i tiden 2012-2020. Han har også vært medlem av Europabevegelsens sentralstyre og medlem av Norges Banks representantskap.

Han har vært hovedtillitsvalgt i Forsvaret 1982-1983;  styreleder i Studentenes og Akademikernes Internasjonale Hjelpefond 1981-1983, medlem av AUFs sentralstyre 1983-1989 og leder av Bærum Arbeiderparti 1993-1998.

Han var personlig sekretær i Departementet for utviklingshjelp i 1986.

## Stortingskomitéer
* 2005&ndash;2009 medlem av Utenrikskomitéen; nestleder for den norske delegasjonen til Europarådets parlamentarikerforsamling
* 2005&ndash;2009 medlem av Den utvidede utenrikskomitéen.
* 2001&ndash;2005 medlem av Kirke-, utdannings- og forskningskomitéen.
* 2001&ndash;2005 varamedlem av Den utvidede utenrikskomitéen.
* 1997&ndash;2001 nestleder av Justiskomitéen.
* 1997&ndash;2001 medlem av Den utvidede utenrikskomitéen.
* 1993&ndash;1997 medlem av Sosialkomitéen.
* 1993&ndash;1997 varamedlem av Valgkomitéen.

## Referanser


## Eksterne lenker
* 
*
Nicko McBrain

**Michael Henry McBrain** (født 1952) er en en engelsk musiker, best kjent som trommeslager i det engelske heavy metal bandet Iron Maiden. Han ble medlem i bandet i 1982 etter Clive Burr og debuterte på *[[Piece of Mind]]*-albumet (1983).

Han fikk kallenavnet «Nickey» av foreldrene sine som ung, men skiftet til «Nicko» da han en gang ble presentert som en italiensk trommeslager ved navn «Neeko».

Men Nicko hadde ingen trommeinstruktør. Han lærte seg det selv og så på de proffe og lærte på den måten.

Nickos største inspirasjonskilder har vært Ringo Starr (The Beatles), Charlie Watts (The Rolling Stones), John Bonham (Led Zeppelin) og Keith Moon (The Who).

Han er kjent for å variere rytmen og stilen ofte. Men en ting han skiller seg merkbart ut fra er at han ikke bruker dobbelpedal eller to basstrommer. Han mener det er «for komplisert» og «u-trommerisk». Han har i stedet utviklet en enorm teknikk og fart med en pedal. Men han har brukt dobbelpedal på sangen «Face in the Sand». Den var ifølge Nicko en av de vanskeligste sangene å spille, og den har derfor aldri blitt brukt live. 

Det eneste Nicko har skrevet for Maiden er basslinjen på «New Frontier» fra albumet *[[Dance of Death]]* (2003), han hevder i tillegg å ha skrevet en sang til *[[A Matter of Life and Death]]* (2006), men at denne ikke ble tatt med da Maiden ikke hadde tid til å spille den inn.

7. desember 2024 kunngjorde Nicko McBrain at han trakk seg fra å turnere med Iron Maiden med umiddelbar virkning, og at hans siste konsert med Iron Maiden ville være i Sao Paulo samme kveld. Han skal likevel fortsette å jobbe i bandet bak scenen. 

## Diskografi med Iron Maiden
* *[[Piece of Mind]]* (1983)
* *[[Powerslave]]* (1984)
* *[[Somewhere in Time]]* (1986)
* *[[Seventh Son of a Seventh Son]]* (1988)
* *[[No Prayer for the Dying]]* (1990)
* *[[Fear of the Dark]]* (1992)
* *[[The X Factor]]* (1995)
* *[[Virtual XI]]* (1998)
* *[[Brave New World (album)|Brave New World]]* (2000)
* *[[Rock in Rio]]* (2001)
* *[[Dance of Death]]* (2003)
* *[[Death on the Road]]* (2005) 
* *[[A Matter Of Life And Death]]* (2006)
* *[[The Final Frontier]]* (2010)
* *[[The Book of Souls]]* (2015)

## Referanser


## Eksterne lenker
* 
* 
* 
* Profil på Iron Maidens offisielle nettsted
Hydra (gresk mytologi)

**Hydra** (gresk: Ὕδρα) eller *Uhyret fra Lerna* var et kjempestort sjøuhyre i gresk mytologi. Ifølge legenden hadde Hydra ni hoder, hvorav det midterste var udødelig. Dersom et av hodene hennes ble hugget av, vokste det straks ut to nye. Hun var datter av Ekhidna og Tyfon, og søster til Kerberos, Khimaira og Sfinksen.

Et av Herakles' tolv storverk var å drepe Hydra. Ettersom blodet hennes var giftig, brukte Herakles det senere som pilgift.

I våpenskjold forekommer hydra som heraldisk skjoldfigur og avbildet lik en syvhodet drage. I Norge bl.a. i segl fra 1796 for prokurator *Leonard N. Scheitli*, som ses i fotografi i H. Nissen og M. Aase: Segl i Universitetsbiblioteket i Trondheim (Trondheim 1990) side 125.

## Referanser
Ursula Evje

**Ursula Evje** (født 13. desember 1944 i Oslo) er en norsk politiker (Uavhengig).
Hun ble innvalgt på Stortinget fra Akershus i 1997 for FrP. (Uavhengig fra 14. desember 2004)

## Stortingets Presidentskap
* 2001&ndash;2005 varasekretær i Odelstinget.

## Stortingskomitéer
* 2001&ndash;2005 medlem av Kirke-, utdannings- og forskningskomitéen.
* 1997&ndash;2001 medlem av Kirke-, utdannings- og forskningskomitéen.
* 1997&ndash;2001 varamedlem av Valgkomitéen.

## Referanser


## Eksterne lenker
*
Anker (mål)

**Anker** er et gammelt hulmål for flytende varer. Et anker tilsvarer 38,6038 liter, men volumet kan har variert gjennom historien. Måleenheten større enn anker var tønne. Det gikk tre ankre på en tønne, 115,8 liter.

Anker betegner også en beholder (tønneliknende) som rommer dette kvantum.

## Se også

* Norske måleenheter

## Referanser
Oksehode

**Oksehode** er et gammelt hulmål for flytende varer, primært øl og vin, som ble brukt over hele Skandinavia, også i Norge.

Et oksehode tilsvarte 1,5 amer, 2 tønner, 6 ankere, eller 240 potter. Dette tilsvarte ca. 231,625 liter, men volumet kan ha variert noe gjennom historien.

## Se også

* Norske måleenheter
Philip Delaporte

**Philip Adam Delaporte**, en tyskfødt amerikansk protestantisk misjonær, ble med sin familie sendt til Nauru i november 1899. De kom fra Hawaii via Kusaie, arrangert av *the American Board of Commissioners for Foreign Mission*, sendt av *the Central Union Church of [[Honolulu]]*. Misjonen hadde startet rundt 10&nbsp;år tidligere av en gilbertesisk pastor, Tabuia, og den hjalp til med en skole, som sammen med det katolske misjonsskolen utgjorde det eneste formelle skoletilbudet på øya i over to tiår.

Pastor Delaporte og hans kone, Salome (også misjonær), oversatte mange religiøse tekster til naurisk, inkludert Det nye testamentet, historier fra Det gamle testamente, en katekisme, en sangbok, skoletekster, og den kristne kirkes historie. *The Boston Board of Missions Church* på Nauru ble tatt over av *[[London Missionary Society]]* tidlig i 1917, og Delaporte-familien dro tilbake til USA.

I 1907 publiserte Delaporte sin lommeordbok for tysk-naurisk (*[http://www.trussel.com/kir/naudel.htm Taschenwörterbuch Deutsch-Nauru]*). Ordboka er liten, ca. 10,5&nbsp;x&nbsp;14&nbsp;cm, med 65 sider med gloser, og et dusin sider til med fraser, rangert alfabetisk etter det tyske alfabetet. Rundt 1&nbsp;650&nbsp;tyske ord er oversatt, ofte med fraser eller synonymer. Det er rundt 1&nbsp;300 «unike» nauriske former i glosene, inkludert de inkludert i fraser, og om man ikke regner med diakritiske tegn.

I ordboka bruker Delaporte en ortografi bestående av følgende 32&nbsp;bokstaver:

 b p d t g k q j r w m n ñ
 c f h l s z
 i e a à â o ò ô ö u ù û ü

Da det ikke er noen forklarende seksjon i boka, er symbolenes fonetiske verdier opptil leseren. Teksten viser tre typer *a*, fire typer *o* og *u*, sammen med én *i* og én *e*. Med unntak av *ò* og *ù*, har de markerte vokalene kun en relativt liten andel av vokalene. Dette antyder at Delaportes system kanskje bare hadde to former hver for *a*, *o* og *u*. Ekstra bevis tyder på dette: Det er flere eksempler i ordboka av ett ord skrevet med forskjellige diakritiske tegn, og den nauriske bibelen, inkludert Delaportes Nye testamente, viser bare to vokalformer, en markert (med tilde), og en umarkert. Kanskje *Mission Press*' ikke kunne sette alle formene med tilde, so former ble byttet ut til former med trema og aksenter.

## Referanser
Sevilla

**Sevilla** er en by i Spania med ca. 700&nbsp;000 innbyggere. Byen er hovedstad i den autonome regionen Andalucía og i provinsen Sevilla.
Byen var setet for Verdensutstillingene i 1929 og EXPO´92, som ble arrangert sommeren  1992.

Byen har to fotballag: Real Betis Balompié og Sevilla FC, som begge spiller i den øverste spanske divisjonen (per 2018).

Sevilla har tre bygninger på UNESCOs liste over Verdensarv: Katedralen i Sevilla, Alcázar i Sevilla og Archivo General de Indias. De tre bygningene ligger i umiddelbar nærhet til hverandre, midt i Sevillas bykjerne.

Sørvest for byen ligger Morón Air Base.

## Fotogalleri


Spain Andalusia Seville BW 2015-10-23 13-04-37.jpg|Katedralen
sevilla_kathedrale_innenansicht.jpg|Sevilla, Katedralen, interiør
sevilla_plaza_espana.jpg|Sevilla, Den spanske plass
sevilla_innenstadt.jpg|Sevillas sentrum
sevilla_reales_alcázares.jpg|Bilde fra Alcázar
sevilla_reales_alcázare_innenhof.jpg|Bilde fra Alcázar
Sevilla2005Julio 015.jpg|Fra *Patio de Las Doncellas* i Alcázar


## Referanser


## Eksterne lenker
* 
*  
* Seville city guide